ગઝની સોમનાથ આવ્યો. હરામ બરાબર મંદિરની આસપાસ જેવો તેવો પણ કિલ્લો નહોતો….!આ અમાપ ધનસંપત્તિ ધરાવતા મંદિરનું રક્ષણ કરવા કોઇ નહોતું ઊભું….! હતાં તો સ્ત્રીઓ, છોકરા અને મંદિરના પૂજારી બ્રાહ્મણો….! તેમણે ગઝનીને બધો ખજાનો આપવાની તૈયારી દાખવી પણ ના એ હલકટ પિશાચ એમ થોડો માને એમ હતો….! એને તો નષ્ટ કરવું હતું સોમનાથનું દેદિપ્યમાન મંદિર, એને રોળવા હતા ત્યાંના રહિશો અને મુળે તો એને હિન્દુ ધર્મ જ ભાંગવો હતો….! એ ધનલાલચુ જ નહિ, ધર્મઝનુની પણ હતો. અને એણે સોમનાથ રોળ્યું. હજારો લાચાર અને નિર્દોષ માનવીઓને કાપી નાખ્યા. એના શબો પર થઇ તે ગર્ભગૃહમાં ગયો અને ભગવાન શિવનું “શિવલિંગ” ભાગ્યું, એના કટકા કરી નાખ્યા. સોનાની અને ઘણા બધા ઘંટથી યુક્ત, કેટલાય મણના વજનવાળી સાંકળ લઇ લીધી. સુખડના અત્યંત કિંમતી દરવાજા લૂંટી લીધાં. અમાપ દ્રવ્ય લુંટ્યું, આજે જેની ગણતરી પણ ન થઇ શકે….! અને શિંવલિંગના ટુકડા ગઝનીની જામા મસ્જિદના પગથિયામાં જડી દીધાં….! તેણે બધાં જ ઊંટો પર દ્રવ્ય ભર્યું. તે તુર્કીના સૈનિકોને પણ “ભાડે” લાવેલો. અને આખા સોમનાથને રોળીને તે નીકળ્યો. એ દિવસ હતો ૨૬ જાન્યુઆરી,૧૦૨૬નો.